సనే లూస్

సనే లూస్ ()   5 జనవరి, 1996 న జన్మించింది. ఆమె దక్షిణాఫ్రికా కు ప్రాతినిధ్యం వహించిన  ప్రొఫెషనల్ క్రికెటర్, ఆల్ రౌండర్. జాతీయ క్రికెట్ జట్టు కోసం లెగ్ స్పిన్ బౌలింగ్ చేస్తుంది.

విద్య,  క్రికెట్ ప్రారంభం 
లూస్ ప్రిటోరియా లో పుట్టి పెరిగింది. ఆమె చిన్నతనం నుంచి  ఆమె తండ్రి ఆమెను క్రికెట్ ఆడమని ప్రోత్సహించాడు. ఆతను మినీ క్రికెట్ కోచ్. నేను ఇప్పటికీ తండ్రి కూతురునే అని లూస్ చెపుతుంది. నాలుగేళ్ల వయసులో ఆమె తన తండ్రి , అన్నతో కలిసి మినీ క్రికెట్ ఆడటం ప్రారంభించింది.

ఏడు సంవత్సరాల వయస్సులో లూస్ తన ప్రాథమిక పాఠశాల లార్స్కూల్ వూర్పోస్ అండర్ - 10 బాలుర జట్టులో చేరింది.  ప్రారంభంలో ఒక వికెట్ కీపర్ / ఆల్ రౌండర్ / ఓపెనింగ్ పేస్ బౌలర్ గా ఆమె , అబ్బాయిలతో అమ్మాయిలు క్రికెట్ ఆడగలరని నిరూపించగలిగింది. అదే సంవత్సరం ఆమె మహిళా క్లబ్ తరపున  క్రికెట్ ఆడటం ప్రారంభించింది. నార్తర్న్ అండర్ - 13 ప్రాంతీయ జట్టుకు ఎంపికైంది. 12 సంవత్సరాల వయస్సులో ఆమె అండర్ - 19 ప్రావిన్షియల్ జట్టులో చేరింది.  మరుసటి సంవత్సరం నాటికి ఆమె సీనియర్ ప్రావిన్షియల్ జట్టు తరపున  ఆడింది. 2009లో 13 సంవత్సరాల వయస్సులో లూస్ అండర్ - 19 జాతీయ జట్టుకు ఎంపికయ్యింది. 2010,  2011 రెండింటిలోనూ ఆమె జాతీయ ఛాంపియన్ షిప్  గెలుచుకున్న ఈ  జట్టుకు నాయకత్వం వహించింది. ఆమె హోర్స్కూల్ మెన్లోపార్క్లో మాధ్యమిక పాఠశాలను కూడా ప్రారంభించింది,  పాఠశాల  అండర్ - 14A బాలుర జట్టులో ప్రారంభ బ్యాటర్ అయింది. తరువాత ఆమె అండర్ - 15ఎ జట్టు తరపున ఆడింది, ఇందులో ఆమె ఇప్పటికే అండర్ - 14 స్థాయిలో ప్రాంతీయ క్రికెట్ ఆడిన బాలురతో పోటీ పడింది.

లూస్ టెన్నిస్  కూడా ఆడుతూ ఉండేది.  చివరికి ఆమె విదేశీ  పర్యటనల సౌకర్యం  గురించి ఆమె క్రికెట్ ఎంచుకుంది. ఆమె తల్లి టెన్నిస్ క్రీడాకారిణి.  ఆమె తల్లిదండ్రులు ఇద్దరూ ఆమె నిర్ణయానికి మద్దతు ఇచ్చారు,  ఆమె ఆడిన అన్ని క్రికెట్ మ్యాచ్ లను చూశారు.

సెప్టెంబర్ 2012 లో 16 సంవత్సరాల వయస్సులో లూస్ జాతీయ జట్టుకు ఆడడం మొదలు పెట్టింది. పురుషుల టెస్ట్ బ్యాట్స్మన్ జాక్వెస్ రుడోల్ఫ్తో ఆమెను లెగ్ స్పిన్ బౌలింగ్ ఆడమని ప్రోత్సహించాడు.

2014లో ఆమె  పాఠశాల చివరి సంవత్సరంలో లూస్ క్రికెట్ ఆడటంలో చాలా బిజీగా ఉండటంతో ఆమె పాఠశాలకు కేవలం మూడు నెలలు మాత్రమే గడిపింది.  ప్రిటోరియా విశ్వవిద్యాలయం, హై పెర్ఫార్మెన్స్ సెంటర్లో జరిగిన జాతీయ జట్టు సమావేశంలో లూస్ కు  స్పోర్ట్స్ సైన్స్ లో  హయ్యర్ సర్టిఫికేట్ కోసం సంవత్సరానికి బదులుగా రెండేళ్లలో చదువుకోవచ్చని సౌకర్యం కలిపించారు. దక్షిణాఫ్రికా క్రికెటర్ల సంఘం నుండి బర్సరీ సహాయంతో లూస్ 2015లో ఆ కోర్సు మొదలు పెట్టింది.అయితే , ఆ విశ్వవిద్యాలయం ఆమెకి  ప్రయోగాలకు ఏర్పాటు చేయలేకపోయింది, అందువల్ల ఆమెను  కమ్యూనికేషన్ సైన్స్ అధ్యయనం చేయడానికి యూనివర్శిటీ ఆఫ్ సౌత్ ఆఫ్రికాకు బదిలీ చేసారు.

క్రికెట్ జీవితం 
ఆమె  5 ఆగస్టు 2016న , ఆంగ్లేసీ రోడ్ క్రికెట్ గ్రౌండ్, ఐర్లాండ్ లో జరిగిన  మహిళల వన్డే  మ్యాచ్ లో  హీథర్ నైట్ తర్వాత అర్ధ శతకం చేసి ఐదు వికెట్లు తీసిన రెండవ క్రీడాకారిణి గా నిలిచింది. మహిళల వన్డే క్రికెట్లో ఒకే సంవత్సరంలో అత్యధిక వికెట్లు తీసిన అనీసా మహ్మద్ రికార్డును కూడా ఆమె సమం చేసింది, 2016లో 37 డిస్మిసల్స్ చేసింది. 2016లో, క్లోయ్ ట్రియాన్ తో కలిసి ఆమె 142 పరుగులతో ఒక వన్డే లో అత్యధిక ఆరవ వికెట్ భాగస్వామ్య రికార్డును నెలకొల్పింది.

మే 2017లో క్రికెట్ దక్షిణాఫ్రికా వార్షిక అవార్డులలో ఆమె 'ఉమెన్స్ క్రికెటర్ ఆఫ్ ది ఇయర్' గా ఎంపికైంది.  2018 - 19 సీజన్ కు ముందు క్రికెట్ దక్షిణాఫ్రికా జాతీయ కాంట్రాక్ట్ పొందిన 14 మంది క్రీడాకారులతో  ఆమె ఒకరు.  అక్టోబర్ 2018లో వెస్టిండీస్ లో  జరిగిన 2018 ఐసీసీ మహిళా ప్రపంచ ట్వంటీ20 టోర్నమెంట్ కోసం దక్షిణాఫ్రికా జట్టుకి ఆమె ఎంపికైంది. నవంబర్ 2018లో , ఆమె 2018 - 19 మహిళల బిగ్ బాష్ లీగ్ సీజన్ కోసం బ్రిస్బేన్ హీట్ జట్టులో ఎంపికైంది. 2019 సెప్టెంబరులో దక్షిణాఫ్రికాలో జరిగిన మహిళల టీ20 సూపర్ లీగ్ ప్రారంభ ఎడిషన్ కోసం 'ఎమ్ వాన్ డెర్ మెర్వే XI' జట్టులో ఆమె ఎంపికైంది. 

జనవరి 2020లో ఆస్ట్రేలియాలో జరిగే 2020 ఐసిసి మహిళల టి20 ప్రపంచ కప్ కోసం దక్షిణాఫ్రికా జట్టులో ఆమె ఎంపికైంది. న్యూజిలాండ్ తో  జరిగిన వన్డే మ్యాచ్ లో  లూస్ వన్డే క్రికెట్లో రెండు సార్లు ఆరు వికెట్లు తీసిన మొదటి బౌలర్గా నిలిచింది.  పది ఓవర్లలో 45 పరుగులకు ఆరు వికెట్లు పడగొట్టడంతో దక్షిణాఫ్రికా మూడు మ్యాచ్ల సిరీస్ ను 3 - 0తో గెలుచుకుంది.  ఆమె 'ప్లేయర్ ఆఫ్ ది సిరీస్' కు ఎంపికైంది.  23 జూలై 2020న లూస్ ను  ఇంగ్లాండ్ పర్యటన ముందు ప్రిటోరియా శిక్షణ పొందడానికి దక్షిణాఫ్రికా 24 మంది మహిళల జట్టులో చేర్చారు. జనవరి 2021లో పాకిస్తాన్తో జరిగిన దక్షిణాఫ్రికా సిరీస్ లో  లూస్ తన 100వ వికెట్ను తీసి , మహిళా వన్డేల్లో 1,000 పరుగులు చేసి 100 వికెట్లు తీసిన పదవ క్రికెటర్గా నిలిచింది.

ఫిబ్రవరి 2022లో , కెప్టెన్ 'డేన్ వాన్ నికెర్క్' చీలమండ ఎముక చీలడంతో  టోర్నమెంట్ నుండి నిష్క్రమించిన తరువాత, న్యూజిలాండ్లో జరిగే 2022 మహిళల క్రికెట్ ప్రపంచ కప్ కోసం దక్షిణాఫ్రికా జట్టుకు నాయకత్వం వహించింది.  31 మార్చి 2022న ఇంగ్లాండ్ తో  జరిగిన సెమీఫైనల్ మ్యాచ్లో లూస్ తన 100వ ఒక రోజు మ్యాచ్ ఆడింది. మే 2022లో దుబాయ్ జరిగిన 2022 'ఫెయిర్ బ్రేక్ ఇన్విటేషనల్' టి20'లో ఆమె 'టొర్నాడోస్ జట్టు' తరఫున ఏడు మ్యాచ్ లు  ఆడి బార్మీ ఆర్మీ జట్టుతో 66 పాయింట్లు సాధించి అగ్రస్థానంలో నిలిచింది.  ఇన్విటేషనల్ ఫైనల్లో ఆమె 'టోర్నడో' కోసం పరుగులు చేసి  టోర్నమెంట్ - విజేత గా నిలిచింది.

ఆమె 27 జూన్ 2022న దక్షిణాఫ్రికా మహిళా  టెస్ట్ జట్టు  తరఫున ఇంగ్లాండ్ తో జరిగిన ఏకైక టెస్టుకు  నాయకత్వం వహించింది.  ఆగస్టు 2022లో మహిళా కరేబియన్ ప్రీమియర్ లీగ్ ప్రారంభ ఎడిషన్ కోసం 'ట్రిన్బాగో నైట్ రైడర్స్' జట్టు కోసం విదేశీ క్రీడాకారిణిగా ఆమె సంతకం చేసింది.

మూలాలు 
మహిళా క్రికెట్ క్రీడాకారులు